CELEX: 22014D0161
Language: et
Date: 2014-09-25 00:00:00
Title: EMP ühiskomitee otsus nr 161/2014, 25. september 2014, millega muudetakse EMP lepingu I lisa (Veterinaar- ja fütosanitaarküsimused) [2015/1229]

30.7.2015   
            
            
               ET
            
            
               Euroopa Liidu Teataja
            
            
               L 202/3
            
         EMP ÜHISKOMITEE OTSUS
   nr 161/2014,
   25. september 2014,
   millega muudetakse EMP lepingu I lisa (Veterinaar- ja fütosanitaarküsimused) [2015/1229]
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 28. juuni 2013. aasta määrus (EL) nr 630/2013, millega muudetakse Euroopa Parlamendi ja nõukogu määruse (EÜ) nr 999/2001 (millega sätestatakse teatavate transmissiivsete spongioossete entsefalopaatiate vältimise, kontrolli ja likvideerimise eeskirjad) lisasid (1).
            
         
               (2)
            
            
               EMP lepingusse tuleb inkorporeerida komisjoni 28. juuni 2013. aasta rakendusmäärus (EL) nr 631/2013, millega tunnistatakse kehtetuks määrus (EÜ) nr 546/2006 ja rakendusmäärus (EL) nr 233/2012 (2).
            
         
               (3)
            
            
               Rakendusmäärusega (EL) nr 631/2013 tunnistatakse kehtetuks komisjoni 31. märtsi 2006. aasta määrus (EÜ) nr 546/2006 (millega rakendatakse Euroopa Parlamendi ja nõukogu määrust (EÜ) nr 999/2001 seoses skreipi kontrollimise programmide ja lisatagatistega, lubatakse erandeid otsuse 2003/100/EÜ teatavatest nõuetest ja tunnistatakse kehtetuks määrus (EÜ) nr 1874/2003) (3) ja komisjoni 16. märtsi 2012. aasta rakendusmäärus (EL) nr 233/2012 (millega rakendatakse Euroopa Parlamendi ja nõukogu määrust (EÜ) nr 999/2001 seoses Taani muudetud riikliku skreipitõrjeprogrammi heakskiitmisega), (4) mis on EMP lepingusse inkorporeeritud ja mis tuleb sellest tulenevalt EMP lepingust välja jätta.
            
         
               (4)
            
            
               Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu ei kohaldata käesolevat otsust Liechtensteini suhtes.
            
         
               (5)
            
            
               Seetõttu tuleks EMP lepingu I lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu I lisa I peatükki muudetakse järgmiselt.
   
               1.
            
            
               Osas 7.1 lisatakse punktile 12 (Euroopa Parlamendi ja nõukogu määrus (EÜ) nr 999/2001) järgmine taane:
               
                           „—
                        
                        
                           
                              32013 R 0630: komisjoni määrus (EL) nr 630/2013, 28. juuni 2013 (ELT L 179, 29.6.2013, lk 60).”
                        
                     
         
               2.
            
            
               Osas 7.1 lisatakse punktile 12 (Euroopa Parlamendi ja nõukogu määrus (EÜ) nr 999/2001) järgmine tekst:
               
                           „I.
                        
                        
                           VIII lisa A peatüki A jao punktile 3.2 lisatakse järgmine tekst:
                           
                                       „—
                                    
                                    
                                       Norra.””
                                    
                                 
                     
         
               3.
            
            
               Osa 7.2 punktide 27 (komisjoni määrus (EÜ) nr 546/2006) ja 58 (komisjoni rakendusmäärus (EL) nr 233/2012) tekst jäetakse välja.
            
         Artikkel 2
   Määruse (EL) nr 630/2013 ja rakendusmääruse (EL) nr 631/2013 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 26. septembril 2014, tingimusel et edastatud on kõik EMP lepingu artikli 103 lõike 1 kohased teated (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 25. september 2014
      
         
            EMP Ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 179, 29.6.2013, lk 60.
   
      (2)  ELT L 179, 29.6.2013, lk 84.
   
      (3)  ELT L 94, 1.4.2006, lk 28.
   
      (4)  ELT L 78, 17.3.2012, lk 13.
   
      (5)  Põhiseadusest tulenevaid nõudeid ei ole nimetatud.